钦定古今图书集成/明伦汇编/官常典/第479卷 > 金祚
## 钦定古今图书集成/明伦汇编/官常典/第479卷 > 金祚

按《北齐书》本传，“祚字神敬，安定人也。性骁雄，尚气任
侠。魏正光中，陇右贼起，诏雍州刺史元猛讨之，召募
狼家以为军导，祚应选。以军功累迁龙骧将军、灵州
刺史。高祖举义，尔朱天光率关右之众，与仲远等北
抗义师。天光留祚东秦，总督三州，镇静二州。天光败
归高祖，除车骑大将军。邙山之战，以大都督从破西”
军，祚除华州刺史，加开府仪同三司，别封临济县子。
卒，赠司空。